РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

12 Број: 06-2/357-12

28. децембар 2012. године

Б е о г р а д

ЗАПИСНИК

30. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 26. ДЕЦЕМБРА 2012. ГОДИНЕ

 Седница је почела у 10,35 часова.

 Седницом је председавала Весна Ковач, председник Одбора.

 Седници су присуствовали чланови Одбора: Зоран Антић, Војислав Вујић, Бојан Ђурић, Зоран Касаловић, Золтан Пек, Радмило Костић, Драган Томић и Момо Чолаковић; и Мићо Роговић, др Владимир Маринковић и Мирјана Марјановић.

 Седници нису присуствовали Радојко Обрадовић, заменик председника Одбора и чланови Одбора: Жика Гојковић, мр Божидар Ђелић, Ђорђе Стојшић и др Мирко Цветковић.

 Седници су присуствовали народни посланици Дејан Раденковић, заменик члана Одбора и Мирослав Петковић.

 Седници су присуствовали Радослав Сретеновић председник Савета и Институције; Бојана Митровић, потпреседник Савета и Институције; чланови Савета: Наталија Ћатовић, Гордана Тишма и Мирослав Митровић; врховни државни ревизори: Цветана Пршић, Душко Пејовић, Радулка Урошивећ, Љубица Јанковић Андрејевић и Жељко Рњак; Мирјана Марковић, секретар, Ива Василић, шеф Канцеларије председника, Драган Стојановић, начелник ИТ сектора, Весна Павловић, ПР и Лелица Тодоровић, стручни консултант у Државној ревизорској институцији.

 На предлог председника, Одбор је већином гласова утврдио следећи

Д н е в н и р е д

1. Информација Државне ревизорске институције о извештајима државне

ревизије за 2011. годину, који су поднети Народној скупштини 25. децембра 2012. године (број 02-4394/12).

 **Прва тачка дневног реда:** Информација Државне Институције о извештајима државне ревизијеза 2011. годину, који су поднети Народној скупштини 25. децембра 2012. године.

 Весна Ковач је након утврђивања дневног реда седнице Одбора, дала реч Радославу Сретеновићу, председнику Савета Државне ревизорске институције.

 Радослав Сретеновић је изразио велико задовољство да у Народној скупштини може да презентује рад државне ревизије за 2011. годину и истакао да је ДРИ остварила ревизију у складу са Програмом ДРИ за 2012. годину. Кратко се осврунуо на историјат догађаја током 2012. године и потсетио присутне: да су 2012. године именовани и реименовани чланови Савета ДРИ; да су 2012. године именовани нови врховни државни ревизори: Цветана Пршић – врховни државни ревизор Сектора за ревизију буџета и буџетских фондова; Радулка Урошевић – врховни државни ревизор Сектора за ревизију организација обавезног социјалног осигурања; Душко Пејовић – врховни државни ревизор Сектора за ревизију буџета локалних власти и Светлана Тома – Анукић врховни државни ревизор Сектора за ревизију сврсисходности, а да су раније изабрани, са нама данас присутни Љубица Андријевић - врховни државни ревизор Сектора за ревизију Народне банке Србије; и Жељко Рњак - врховни државни ревизор Сектора за ревизију јавних предузећа; да је Инститиција у 2012. години повећала број запослених, тако да данас има 152 запослена од којих 124 на пословима ревизије и 23 на пословима подршке, а у току су конкурси за пријем 17 нових ревизора; да је ДРИ у 2012. години основала још један нови сектор – Сектор за ревизију сврсисходности; да се ДРИ се определила за стратегију континуиране изградње својих капацитета, и с тим у вези, 24. октобра 2012. је потписала Твининг пројекат „Јачање капацитета ДРИ“ са Ревизорким судом Холанидије и Канцеларијом генералног ревизора Велике Британије, који ће бити полазна основа за будућу професионалну сарадњу ових институција, али ће помоћи ДРИ да надаље обавља своје послове у складу са међународним и европским стандардима и праксама ревизије; Твининг пројекат треба да омогући ДРИ да у наредне две године изради два значајна методолошка приручника: приручник за финансијску ревизију и приручник за ревизију сврсисходности.

 Ангажовање, преданост и професионализам свих запослених у ДРИ омогућио је да ДРИ у 2012. години сачини 143 извештаја за 46 субјекта ревизије, што је садржано и написано на 8350 страница извештаја, ДРИ је за 143 извештаја ревизије изразила: за 26 извештаја позитивно мишљење, за 103 извештаја мишљење са резервом, а за 14 извештаја изражено је мишљење са резервом уз уздржавање о давању мишљења на Биланс стања.

 Приликом ревизије Завршног рачуна буџета Републике Србије за 2011. годину извршена је ревизија финансијских извештаја код 19 директних корисника јавних средстава - министарстава, а у Сектору за ревизију организација социјалног осигурања је поред ревизије Републичког фонда здравственог осигурања, извршена и ревизија 78 појединачних ревизија који чине саставне делове извешаја - то су домови здравља и апотеке.

 Државна ревизорска институција је у скаладу са својим надлежностима 25. децембра 2012. године предала Републици Србији и Народној скупштини све своје извештаје, у складу са Законом.

 У дискусији су учествовали Радослав Сретеновић, Радулка Урошевић, Драган Томић, Весна Ковач, Бојан Ђурић, Слободан Јеремић, Мирослав Петковић и Љубица Андријевић.

Седница Одбора је завршена у 11,35 часова.

 Саставни део овог записника је тонски снимак 30. седнице Одбора за финансије, републички буџет и контролу трошења јавних средстава.

 за СЕКРЕТАР ОДБОРА ПРЕДСЕДНИК ОДБОРА

Драгица Крстић-Пурешевић Весна Ковач